钦定古今图书集成/明伦汇编/氏族典/第433卷 > 《凌迪知万姓统谱》 > 绕朝
## 钦定古今图书集成/明伦汇编/氏族典/第433卷 > 《凌迪知万姓统谱》 > 绕朝

按《左传》文公十三年：晋人患秦之用士会也，乃使魏
寿馀伪以魏叛者以诱士会，执其帑于晋，使夜逸请
自归于秦。秦伯许之，履士会之足于朝。秦伯师于河
西，魏人在东，寿馀曰：“请东人之能与夫二三有司言
者，吾与之先使士会。”士会辞曰：“晋人，虎狼也，若背其
言，臣死，妻子为戮，无益于君，不可悔也。”秦伯曰：“若背其言，所不归尔帑者有如河。”乃行绕朝，赠之以策，曰：
“子无谓秦无人，吾谋适不用也。”既济，魏人噪而还。

明